《山中春晚寄贾员外》
五代·谭用之

不随黄鹤起烟波，应笑无成返薜萝。看尽好花春卧稳，

醉残红日夜吟多。高添雅兴松千尺，暗养清音竹数科。

珍重仙曹旧知己，往来星骑一相过。

作者简介：谭用之，[约公元九三二年前后在世]，里居及生卒年均不详，约后唐明宗长兴中前后在世。善为诗而官不达。著有诗集一卷，《新唐书艺文志》传于世。